Vuur kanji cadeau idee Japan van Mitsurugi Tomohisa | Spreadshirt
Mannen premium T-shirtVuur kanji cadeau idee Japan
Dit motief toont het Japanse karakter voor vuur. Een eenvoudig maar leuk ontwerp. Een geweldig cadeau-idee voor alle Japaneseologen of mensen die van Japan, Anime, Manga en Japanse kunst houden.
Tags: cadeau-idee, gift, japan, kanji, Japanse kunst, manga, brand, anime SAUK se geldelike hulp op pad | Maroela Media
Minister Stella Ndabeni-Abrahams. Foto: Siyabulela Duda/GCIS
Stella Ndabeni-Abrahams, minister van kommunikasie, het Woensdag aangekondig dat die SAUK binne die volgende tien dae finansiële bystand gaan ontvang.
Die finansiële bystand sal egter op voorwaarde wees dat die openbare uitsaaier voldoen aan vasgestelde voorwaardes en vereistes met betrekking tot sy omkeerplan.
Die proses sal oorsien word met die hulp van die minister van finansies, Tito Mboweni, het sy bygevoeg, sonder om verdere besonderhede oor die finansiële bystand te gee.
Die SAUK het vroeër die week gesê sy finansiële situasie vererger te midde van berigte dat Mboweni glo sy aansoek vir ŉ regeringswaarborg van R3,2 miljard geweier het.
Die openbare uitsaaier wag al sedert Maart vir ŉ reddingsboei van die regering met sy likiditeitskrisis wat vererger. Die SAUK het skuld van R1,8 miljard.
Die Nasionale Tesourie het na berig word glo meer as tien voorwaardes gestel vir verdere finansiële hulp, insluitend ŉ verduideliking oor hoekom vorige kontantinspuitings nie die krisis opgelos het nie.
Phumzille van Damme, die DA se woordvoerder oor kommunikasie, het Ndabeni-Abrahams daarvan beskuldig dat sy die tradisie van die regerende party om by die sake van die openbare uitsaaier in te meng voortsit en dat sy nie die nuwe raad respekteer nie.
“Haar benadering spreek daarvan dat sy haarself as bokant die wet verhewe beskou,” het sy gesê, met verwysing na die Uitsaaiwet wat die redaksionele onafhanklikheid van die SAUK waarborg.
Van Damme het bygevoeg dat die nuwe raad die eerste is om op ŉ nie-partydige wyse op te tree, wat bewys is deur die billike dekking van alle politieke partye in die Mei-verkiesing.
“Is dit hoekom die minister ontsteld is? Omdat die SAUK nie meer onder die minister se beheer is nie?”
EFF-LP Fana Mokoena het gesê dit is kommerwekkend dat daar steeds stories gehoor word oor die politisering van die SAUK.
“Die probleem is nie die omkeerstrategie nie, dit is mense, dit is implementering en dit is beleid. Jy ruk die SAUK reg deur dit te depolitiseer,” het Mokoena gesê.
Die Mini-ster van kommuni-kasie het weer toegang gekry tot die geldkraantjie!! Die belangrikste voorwaarde is seker dat die SAUK en Radio Sonder Geld net nie weer DIE MAAND al kom bak-hand staan of sit vir nog nie!! “No Problem” vir die Kakistokrasie want ons laat net nog geldjies druk vir die wat sakke het! Lekker my China.
Van Damme moet stil bly, wie wil haar ernstig op vat na haar gemors wat sy gemaak het
Plaas gee hul net dieselfde ou tjek oor en oor, soos wat hulle met die tv programme doen
Vraag is, hoe het die SAUK by daardie skuld uitgekom, almal ken die antwoorde. Waar is daardie geld heen, was daar n behoorlike forensiese oudit gedoen, in watter tronk is die wat onregmatige voordeel getrek het, wat het intussen verander wat die kamstige omkeer gaan laat plaasvind? Is daar enige kundige mense aangestel wat hierdie dilema kan beredder. Nee wat, oor so 2 jaar is daardie skuld dubbel wat dit nou is.
Omkeerplan …net nog n FLOP !